CELEX: 62021TN0459
Language: hu
Date: 2021-08-03 00:00:00
Title: T-459/21. sz. ügy: 2021. augusztus 3-án benyújtott kereset – Calrose Rice kontra EUIPO – Ricegrowers (Sunwhite)

2021.9.20.   
            
            
               HU
            
            
               Az Európai Unió Hivatalos Lapja
            
            
               C 382/29
            
         
      2021. augusztus 3-án benyújtott kereset – Calrose Rice kontra EUIPO – Ricegrowers (Sunwhite)
      (T-459/21. sz. ügy)
      (2021/C 382/41)
      A keresetlevél nyelve: angol
      
         Felek
      
      
         Felperes: Calrose Rice (Szófia, Bulgária) (képviselő: H. Raychev ügyvéd)
      
         Alperes: az Európai Unió Szellemi Tulajdoni Hivatala (EUIPO)
      
         A másik fél a fellebbezési tanács előtti eljárásban: Ricegrowers Ltd (Leeton, Új-Dél-Wales, Ausztrália)
      
         Az EUIPO előtti eljárás adatai
      
      
         A vitatott védjegy bejelentője: a felperes
      
         A vitatott védjegy: a Sunwhite európai uniós ábrás védjegy bejelentése – 18 115 808. sz. védjegybejelentés
      
         Az EUIPO előtti eljárás: felszólalási eljárás
      
         A megtámadott határozat: az EUIPO negyedik fellebbezési tanácsának 2021. június 4-én hozott határozata (R 2465/2020-4. sz. ügy)
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot és utalja vissza a 18 115 808 SUNWHITE európai védjegybejelentést az EUIPO elé annak érdekében, hogy lajstromozására sor kerülhessen;
               
            
                  —
               
               
                  az EUIPO-t és a jelen eljárásban részt vevő beavatkozót kötelezze saját költségeik, valamint a felperes részéről a jelen eljárásban, továbbá a negyedik fellebbezési tanács előtti fellebbezési eljárásban felmerült költségek viselésére.
               
            
         Jogalapok
      
      
                  —
               
               
                  a fellebbezési tanács tévesen állapította meg, hogy a felperes az indokolásában elismerte, hogy a 30. osztályba tartozó összehasonlított áruk azonosak;
               
            
                  —
               
               
                  a fellebbezési tanács tévesen állapította meg, hogy az összehasonlított megjelölések minden elemükben megegyeznek;
               
            
                  —
               
               
                  a fellebbezési tanács a megjelölések összehasonlítására vonatkozó következtetéseit tévesen korlátozta, illetve összpontosította kizárólag a megjelölések szóelemeire;
               
            
                  —
               
               
                  a fellebbezési tanács nem vette kellőképpen figyelembe a védjegyek közötti vizuális eltérést, és e tekintetben csupán általános következtetéseket vont le konkrét indokolás nélkül.